ସୁମିତ୍ରା ମିଶ୍ର

ସୁମିତ୍ରା ମିଶ୍ର (ଜନ୍ମ: ୨୧ ମାର୍ଚ୍ଚ ୧୯୫୫) ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକା ଓ ସମ୍ପାଦିକା ।http://ourpoetryarchive.blogspot.com/2023/09/sumitra-mishra.html ସେ ରେଭେନ୍ସା ମହାବିଦ୍ୟାଳୟ ତଥା ବିଶ୍ୱବିଦ୍ଯାଳୟରେ ୧୯୯୨ରୁ ୨୦୧୦ ଯାଏ ଅଠର ବର୍ଷ ଧରି ପ୍ରାଧ୍ଯାପିକା ତଥା ଗବେଷିକା ଭାବେ କାର୍ଯ୍ୟ କରିଥିଲେ । 

 ସଂକ୍ଷିପ୍ତ ଜୀବନୀ 
ସୁମିତ୍ରା ମିଶ୍ର ବାଲେଶ୍ୱର ଜିଲ୍ଲା ଖଇରା ଥାନା ଅନ୍ତର୍ଗତ ଧାତ୍ରିଗଡିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅର୍ଜୁନ ଚରଣ ଦାଶ ଓ ମାତାଙ୍କ ନାମ ବୁଦ୍ଧିମତୀ ଦାଶ । ରେଭେନ୍ସା ମହାବିଦ୍ଯାଳୟରୁ ଇଂରାଜୀରେ ସ୍ନାତକୋତ୍ତର (୧୯୭୩-୭୭), ଉତ୍କଳ ବିଶ୍ୱବିଦ୍ଯାଳୟରୁ ଇଂରାଜୀ ବିଷୟରେ ପିଏଚ୍. ଡି (୨୦୦୪), ହାଇଦ୍ରାବାଦସ୍ଥିତ “ଇଂରାଜୀ ଓ ବୈଦେଶିକ ଭାଷା ବିଶ୍ୱବିଦ୍ଯାଳୟ “ରୁ ପୋଷ୍ଟ ଗ୍ରାଜୁଏଟ୍ ସାର୍ଟିଫିକେଟ୍ ଇନ୍ ଟିଚିଂ ଅଫ୍ ଇଂଲିସ୍ (୧୯୯୮) ଡିଗ୍ରୀ ପ୍ରାପ୍ତ ହେଲେ । ପରେ ଏନ୍ ସି ସିରେ ତାଲିମ୍ ପ୍ରାପ୍ତ ଆସୋସିଏଟ୍ ଏନ୍ ସି ସି ଅଫିସର୍ ପଦବୀ -ମେଜର୍ (୨୦୦୨) ପ୍ରାପ୍ତ ହେଲେ । ଅଧ୍ଯାପନା ବୃତ୍ତିରେ ଓଡ଼ିଶାର ବିଭିନ୍ନ ସରକାରୀ ମହାବିଦ୍ଯାଳୟରେ ଇଂରାଜୀ ବିଷୟ ଅଧ୍ଯାପନା ( ୧୯୭୮- ୨୦୧୩) କରି ଶେଷରେ ଅଧ୍ଯକ୍ଷା ଭାବେ ସରକାରୀ ମହିଳା ମହାବିଦ୍ଯାଳୟ, ସମ୍ବଲପୁରରୁ ଅବସର ନେଲେ । ତାଙ୍କ ତତ୍ତ୍ୱାବଧାନରେ ଆଠଜଣ ଅଧ୍ଯାପକ, ଅଧ୍ଯାପିକା ପି.ଏଚ୍.ଡି. ଓ ଏମ୍.ଫିଲ୍ ଡିଗ୍ରୀ ଲାଭ କରିଛନ୍ତି । ଏନ୍.ସି ସି.ରେ ତାଲିମ୍ ବେଳେ ଦୁଇ ଥର ସର୍ବଭାରତୀୟ ସ୍ତରରେ ରୌପ୍ଯପଦକ ହାସଲ କରିଥିଲେ । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ କବିତା, ଗଳ୍ପ, ପ୍ରବନ୍ଧ, ନାଟକ ଓ ଅନୁବାଦ ପୁସ୍ତକମାନ ଲେଖିଛନ୍ତି ।https://www.differenttruths.com/author/sumitra-m/https://www.youtube.com/watch?v=t3JJ-Fnsw-g ସେ ଗଙ୍ଗାଧର ମିଶ୍ରଙ୍କୁ ବିବାହ କରିଥିଲେ ।https://dharitriepaper.in/edition/18408/chhutidina/page/9

 ରଚନାବଳୀ 
 କବିତା 
 ଉଦାସ ଗୋଧୂଳି
 ମନ ମୂର୍ଚ୍ଛନା
 ପ୍ରୀତିପୁଷ୍ପା
 ବର୍ଷା ବୀଥିକା
 ତନୁତୀର୍ଥ
 ଅନ୍ତର୍ଧ୍ୱନି
 କରୋନା କଷଣ
 ସ୍ମୃତି ସିନ୍ଦୁକରେ ଆମ ଗାଁ
 ଉତ୍କଳ ବାଣୀ ନିରାଜକ (୨୦୨୩)
 ମା ସେ ଅମୃତମୟୀ (୨୦୨୩)
 ବିଦଗ୍ଧ ଅସ୍ତରାଗ (୨୦୨୩)

 କ୍ଷୁଦ୍ରଗଳ୍ପ 
 ଆହତ ଅପରାହ୍ନ
 ନିଶବ୍ଦ ଭଉଁରୀ
 ପଣତ କାନିରେ ଆକାଶ
 ଭିନ୍ନ ପ୍ରଜାତିର ପ୍ରଜାପତି
 କରୋନା କବଳେ
 କରୋନା କାଳୀକା

 ନାଟକ 
 ପଥପ୍ରାନ୍ତେ
 ବାତ୍ଯାପରେ
 ବିସ୍ଥାପନ
 କରୋନା କାଳ
 ସଂଜୀବନୀ (୨୦୨୩)

 ଅନୁବାଦ 
 କ୍ରୀତଦାସତ୍ୱର ବାରବର୍ଷ ( “Twelve years a Slave” by Solomon Northup: American Negro Novel) ବଟବୃକ୍ଷ ଛାୟାରେ ଓ ଅନ୍ଯାନ୍ଯ କାହାଣୀ (“Under the Banyan Tree and Other Stories'' by R. K. Narayan: Short story collection)
 ମୋ ଜୀବନ, ସତ୍ଯାନୁସନ୍ଧାନର ଏକ କାହାଣୀ ( “ An Autobiography: The Story of My Experiments with Truth" by M K Gandhi) ମୋ ବାଲ୍ଯକାଳ (My Boyhood Days by R N Tagore) ୨୦୨୩ କ୍ଷୁଧିତ ପାଷାଣ ଓ ଅନ୍ଯାନ୍ଯ ଗଳ୍ପ (The Hungry Stones and Other Stories: R N Tagore) ୨୦୨୩
 The Lord of Time (ମନୋରମା ମହାପାତ୍ରଙ୍କ ଓଡ଼ିଆ ରଚନା ସମୟ ପୁରୁଷର ଅନୁବାଦ)
 ବିଂଶ ଶତାବ୍ଦୀର ବିକ୍ଷୁବ୍ଧ ବିଶ୍ୱ ଇଂରାଜୀ 
 Penelope’s Web (କବିତା)
 Flames of Silence (କବିତା)
 Still the Stones Sing (କବିତା)
 The Red Moon (କବିତା)
 Roses and Bruises (କବିତା)
 The Ebbing Tide (କବିତା, ୨୦୨୩)
 Whispering Shadows (କବିତା)
 The Soul of Fire Reminiscence'' (କ୍ଷୁଦ୍ରଗଳ୍ପ)

 ସମ୍ମାନ ଓ ପୁରସ୍କାର 
 କଳିଂଗ ପୁସ୍ତକ ମେଳା ଶ୍ରେଷ୍ଠ ନାଟକ ପୁରସ୍କାର, ୨୦୧୯ (ବିସ୍ଥାପନ)https://www.kalingabookfair.com/2019/10/22nd-kalinga-book-fair-2019.html
 ରାଜଧାନୀ ପୁସ୍ତକମେଳା ପୁରସ୍କାର ଅନୁବାଦ ପାଇଁ, ୨୦୨୦ (କ୍ରୀତଦାସତ୍ୱର ବାର ବର୍ଷ)
 ଶ୍ୱେତ ସଂକେତ ଅନୁବାଦ ପୁରସ୍କାର, ୨୦୨୧
 କାଦମ୍ବିନୀ ପ୍ରିୟ ପାଠିକା ପୁରସ୍କାର , ୨୦୨୨

 ଆଧାର 

ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର